title: 2006/664/KE: Deċiżjoni tal-Kunsill tad- 19 ta’ Ġunju 2006 li tadatta l-Anness VIII ta' l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea

text:
               9.10.2006

               MT

               Il-Ġurnal Uffiċjali ta’ l-Unjoni Ewropea

               4

         DEĊIŻJONI TAL-KUNSILL
   tad-19 ta’ Ġunju 2006
   li tadatta l-Anness VIII ta' l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija u l-aġġustamenti lit-Trattati li fuqhom hija stabbilita l-Unjoni Ewropea
   (2006/664/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat ta' l-Adeżjoni tal-Bulgarija u tar-Rumanija, iffirmat fil-Lussemburgu nhar il-25 ta’ April 2005, u b'mod partikolari l-Artikolu 4(3) tiegħu,
   Wara li kkunsidra l-Att ta' l-Adeżjoni tal-Bulgarija u tar-Rumanija u b'mod partikolari l-Artikolu 34(4) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Ir-Regolament tal-Kunsill (KE) Nru 1698/2005 ta' l-20 ta' Settembru 2005 dwar sostenn għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (2) jintroduċi tibdiliet għall-acquis li fuqu kienu bbażati n-negozjati mal-Bulgarija u tar-Rumanija dwar l-adeżjoni tagħhom.

               (2)

               Għaldaqstant jeħtieġ li l-Att ta' l-Adeżjoni tal-Bulgarija u tar-Rumanija jiġi adattat sabiex ikun kompatibbli mar-Regolament (KE) Nru 1698/2005.

               (3)

               Filwaqt li jsiru l-adattamenti meħtieġa għall-Att ta' l-Adeżjoni tal-Bulgarija u tar-Rumanija, il-karattru u l-prinċipji funadamentali tar-riżultati tan-negozjati għandhom jinżammu u jiġu applikati għad-dispożizzjonijiet il-ġodda introdotti. Barra minn hekk, l-adattamenti għall-Att ta' l-Adeżjoni għandhom ikunu limitati għal dak li huwa strettament meħtieġ.

               (4)

               Il-miżuri ta' semi-sussistenza u ta' gruppi ta' produtturi previsti fl-Anness VIII ma' l-Att ta' l-Adeżjoni tal-Bulgarija u tar-Rumanija huma koperti mir-Regolament (KE) Nru 1698/2005 bħala miżuri transizzjonali għall-Bulgarija, għar-Repubblika Ċeka, għall-Estonja, għal Ċipru, għall-Latvja, għal-Litwanja, għall-Ungerija, għal Malta, għall-Polonja, għar-Rumanija, għas-Slovenja u għas-Slovakkja. Għaldaqstant, id-dispożizzjonijiet stipulati fl-Att ta' l-Adeżjoni tal-Bulgarija u tar-Rumanija f'dawn l-oqsma għandhom jitħassru.

               (5)

               Id-dispożizzjonijiet dwar is-sostenn tekniku previst fl-Anness VIII ma' l-Att ta' l-Adeżjoni tal-Bulgarija u tar-Rumanija huma koperti mir-Regolament (KE) Nru 1698/2005 u konsegwentement għandhom jitħassru.

               (6)

               Ir-Regolament (KE) Nru 1698/2005 jistabbilixxi assi Leader obbligatorju fi ħdan il-programm għall-iżvilupp rurali, li għandu jkopri perċentwal minimu ta' kontribut tal-FAEŻR għall-programm. Barra minn hekk, l-Artikolu 59 ta' dak ir-Regolament jistabbilixxi miżura ta' sostenn għall-iżvilupp tal-kapaċitajiet, li hija differenti mill-arranġamenti li kienu ġew negozjati mal-Bulgarija u mar-Rumanija. Huwa għalhekk meħtieġ li d-dispożizzjonijiet dwar Leader stipulati fl-Anness VIII ma' l-Att ta' l-Adeżjoni tal-Bulgarija u tar-Rumanija jiġu armonizzati mad-dispożizzjonijiet il-ġodda previsti fir-Regolament (KE) Nru 1698/2005.

               (7)

               Ir-Regolament (KE) Nru 1698/2005 jipprevedi appoġġ għall-użu ta' servizzi konsultattivi. Madankollu, hemm xi differenzi bejn l-Att ta' l-Adeżjoni tal-Bulgarija u tar-Rumanija u dak ir-Regolament fl-ambitu ta' dik il-miżura. Sabiex jiġi evitat, notevolment, finanzjament doppju għall-ewwel tliet snin tal-programm, il-Bulgarija u r-Rumanija għandhom jagħżlu li jimplementaw il-miżura prevista fl-Anness VIII ma' l-Att ta' l-Adeżjoni jew il-miżura prevista fir-Regolament (KE) Nru 1698/2005.

               (8)

               Barra minn hekk, meta laħqu qbil politiku dwar ir-Regolament (KE) Nru 1698/2005, il-Kunsill u l-Kummissjoni qablu f'dikjarazzjoni komuni dwar il-Bulgarija u r-Rumanija li jestendu l-miżura dwar is-servizzi konsultattivi prevista fl-Anness VIII ma' l-Att ta' l-Adeżjoni tal-Bulgarija u tar-Rumanija sa l-2013 fir-rigward tal-provvista tas-servizzi konsultattivi lill-bdiewa li jirċievu sostenn ta' semi-sussistenza. L-Att ta' l-Adeżjoni għandu jiġi emendat sabiex jieħu in konsiderazzjoni dan il-ftehim.

               (9)

               Ladarba r-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-politika agrikola komuni (3) stabbilixxa Fond uniku għas-sostenn Komunitarju favur l-iżvilupp rurali li jieħu post iż-żewġ sorsi preċedenti ta' finanzjament, jeħtieġ li tiġi ċċarata l-bażi li fuqha għandu jiġi kalkolat il-limitu massimu ta' 20 % speċikat fil-komplement mal-miżura ta' pagament dirett prevista fil-punt E tat-Taqsima I ta' l-Anness VIII ta' l-Att ta' l-Adeżjoni tal-Bulgarija u tar-Rumanija.

               (10)

               Is-sostenn Komunitarju previst fil-punt E tat-Taqsima I ta' l-Anness VIII ta' l-Att ta' l-Adeżjoni tal-Bulgarija u tar-Rumanija għandu l-għan li jikkofinanzja pagamenti nazzjonali diretti jew għajnuniet mogħtija skond l-Artikolu 143ċ tar-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (4). Għal din ir-raġuni, ma għandux jittieħed kont ta' dak is-sostenn fil-kalkolu tal-bilanċ bejn l-għanijiet deskritti fl-Artikolu 17 tar-Regolament (KE) Nru 1698/2005.

               (11)

               Ir-Regolament (KE) Nru 1698/2005 m'għadux jinkludi l-vijabbiltà ekonomika bħala kriterju ta' l-eliġibbiltà tal-miżura dwar sostenn għall-investiment. Id-deroga relatata prevista għall-Bulgarija u għar-Rumanija fl-Anness VIII ma' l-Att ta' l-Adeżjoni għandha għalhekk titħassar.

               (12)

               Ir-Regolament (KE) Nru 1290/2005 jistabbilixxi regoli ġodda dwar il-finanzjament tan-nefqa fuq l-iżvilupp rurali. Billi dawk id-dispożizzjonijiet isegwu l-istess prinċipji bħall-Artikoli 31 u 32 tar-Regolament tal-Kunsill (KE) Nru 1260/1999 tal-21 ta' Ġunju 1999 li jistabbilixxi d-dispożizzjonijiet ġenerali dwar il-Fondi Strutturali (5), li jissemmew fl-Att ta' l-Adeżjoni tal-Bulgaria u tar-Rumanija, id-dispożizzjonijiet finanzjarji speċifiċi previsti fl-Anness VIII ma' l-Att ta' l-Adeżjoni m'għadhomx meħtieġa. Barra minn hekk, jeħtieġ li f'dak l-Anness jiġi modifikat il-kontribut finanzjarju Komunitarju għall-miżuri agro-ambjentali u għall-miżuri għat-trattament xieraq tal-bhejjem billi, skond l-Artikolu 70 tar-Regolamement (KE) Nru 1698/2005, ir-rati ta' kofinanzjament m'għadhomx jiġu ffissati fil-livell tal-miżura iżda fil-livell ta' l-assi,

         IDDEĊIEDA KIF ĠEJ:
   Artikolu 1
   L-Anness VIII ma' l-Att ta' l-Adeżjoni tal-Bulgarija u tar-Rumanija għandu jiġi emendat kif ġej:

               1)

               Is-Sezzjoni I għandha tiġi emendata kif ġej:

                           (a)

                           il-punti A u B għandhom jitħassru;

                           (b)

                           il-punt Ċ għandu jiġi sostitwit b'dan li ġej:

                                       “Ċ.

                                       Miżuri tat-tip Leader +
                                       Addizzjonalment għall-miżuri previsti fl-Artikolu 63(ċ) tar-Regolament (KE) Nru 1698/2005, jista' jingħata sostenn lill-miżuri li ġejjin:

                                                   (a)

                                                   l-iżvilupp ta' sħubiji rappreżentattivi għall-iżvilupp lokali;

                                                   (b)

                                                   il-formulazzjoni ta' strateġiji integrati għall-iżvilupp;

                                                   (ċ)

                                                   il-finanzjament tar-riċerka u l-preparazzjoni ta' l-applikazzjonijiet għal sostenn.”

                           (ċ)

                           il-punt D għandu jiġi sostitwit b'dan li ġej:

                                       “D.

                                       Servizzi ta' konsultazzjoni għall-ażjendi agrikoli u ta' estensjoni agrikola

                                                   (1)

                                                   Għandu jingħata sostenn għall-provvista ta' servizzi ta' konsulenza għall-ażjendi agrikoli u ta' estensjoni agrikola.
                                                   Għall-perjodu 2007–2009, dak is-sostenn ma jistax jiġi inkluż fil-programm għall-iżvilupp rurali jekk ikun previst sostenn skond l-Artikolu 24 tar-Regolament (KE) Nru 1698/2005.

                                                   (2)

                                                   Għall-perjodu 2010–2013, dan is-sostenn għandu jingħata biss għall-provvista ta' servizzi lill-bdiewa li jirċievu sostenn semi-sussistenzjarju kif imsemmi fl-Artikolu 20(d)(i) tar-Regolament (KE) Nru 1698/2005.
                                                   Bħala minimu, is-servizzi ta' konsultazzjoni lill-bdiewa msemmija fil-punt 1 għandhom ikopru:

                                                               (a)

                                                               il-kondizzjonijiet amministrattivi statutorji u l-kondizzjonijiet agrikoli u ambjentali tajba previsti fl-Artikoli 4 u 5 tar-Regolament (KE) Nru 1782/2003 u fl-Annessi III u IV tiegħu;

                                                               (b)

                                                               l-istandards ta' sigurtà fuq il-post tax-xogħol ibbażati fuq il-liġi Komunitarja.”

                                 ;

                           (d)

                           il-punt E għandu jiġi emendat kif ġej:

                                       (i)

                                       fil-punt (3), l-ewwel sentenza għandha tiġi sostitwita b'dan li ġej:
                                       “Il-kontribut Komunitarju għas-sostenn mogħti taħt din is-Subsezzjoni fil-Bulgarija jew fir-Rumanija fir-rigward ta' kull waħda mis-snin 2007, 2008 u 2009 ma għandux jeċċedi l-20 % ta' l-allokazzjoni annwali rispettiva tagħha li toriġina mis-Sezzjoni ta' Garanzija ta' l-EAGGF kif imsemmija fl-Artikolu 34(2) ta' dan l-Att ta' l-Adeżjoni.”

                                       (ii)

                                       għandu jiġi miżjud il-punt li ġej:

                                                   “(5)

                                                   Ma għandux jittieħed kont tal-kontribut finanzjarju tal-Komunità għal din il-miżura fil-kalkolu tal-bilanċ bejn l-għanijiet taħt l-Artikolu 17 tar-Regolament (KE) Nru 1698/2005.”

                           (e)

                           il-punti F u G għandhom jitħassru.

               2)

               Il-punt (1) tas-Sezzjoni II għandu jitħassar.

               3)

               Is-Sezzjoni IV għandha tiġi sostitwita b'dan li ġej:
               “B'deroga mill-Artikolu 70(3)(a) tar-Regolament (KE) Nru 1698/2005, il-kontribut finanzjarju Komunitarju jista' jammonta għal 80 % għall-assi 1 u 3 kif ukoll għas-sostenn tekniku.
               B'deroga mill-Artikolu 70(3)(b) tar-Regolament (KE) Nru 1698/2005, il-kontribut finanzjarju Komunitarju jista' jammonta għal 82 % għall-assi 2.”.
         Artikolu 2
   Din id-Deċiżjoni għandha titfassal bil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Taljana, Ungeriża, Żvediża, Bulgara u Rumena, b'kull wieħed mit-tlieta u għoxrin test ugwalment awtentiku.
   Artikolu 3
   Din id-Deċiżjoni għandha tibda jkollha effett fl-1 ta' Jannar 2007 suġġett għad-dħul fis-seħħ tat-Trattat dwar l-adeżjoni tal-Bulgarija u tar-Rumanija.

      Magħmul fil-Lussemburgu, 19 ta’ Ġunju 2006.

            Għall-Kunsill

            Il-President

         J. PRÖLL

      (1)  Għadha mhijiex ippubblikata fil-Ġurnal Uffiċjali.

      (2)  ĠU L 277, 21.10.2005, p. 1. Regolament kif emendat bir-Regolament (KE) Nru 1463/2006 (Ara paġna 1 ta’ dan il-Ġurnal Uffiċjali).

      (3)  ĠU L 209, 11.8.2005, p. 1. Regolament kif emendat bir-Regolament (KE) Nru 320/2006 (ĠU L 58, 28.2.2006, p. 42)

      (4)  ĠU L 270, 21.10.2003, p. 1. Regolament kif emendat l-aħħar bir-Regolament (KE) Nru 953/2006 (ĠU L 175, 29.6.2006, p. 1).

      (5)  ĠU L 161, 26.6.1999, p. 1. Regolament kif emendat l-aħħar bir-Regolament (KE) Nru 173/2005 (ĠU L 29, 2.2.2005, p. 3).


title: Deċiżjoni tal-Kummissjoni (UE) 2017/1214 tat-23 ta' Ġunju 2017 li tistabbilixxi l-kriterji tal-Ekotikketta tal-UE għad-deterġenti għall-ħasil tal-platti bl-idejn (notifikata bid-dokument C(2017) 4227) (Test b'rilevanza għaż-ŻEE. )

text:
                  12.7.2017

                  MT

                  Il-Ġurnal Uffiċjali tal-Unjoni Ewropea

                  L 180/1

            DEĊIŻJONI TAL-KUMMISSJONI (UE) 2017/1214
      tat-23 ta' Ġunju 2017
      li tistabbilixxi l-kriterji tal-Ekotikketta tal-UE għad-deterġenti għall-ħasil tal-platti bl-idejn

            (notifikata bid-dokument C(2017) 4227)

      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikulari l-Artikolu 8(2) tiegħu,
      Wara li kkonsultat lill-Bord tal-Ekotikkettar tal-Unjoni Ewropea,
      Billi:

                  (1)

                  Skont ir-Regolament (KE) Nru 66/2010, l-Ekotikketta tal-UE tista' tingħata lil dawk il-prodotti li għandhom impatt ambjentali mnaqqas tul iċ-ċiklu kollu ta' ħajjithom.

                  (2)

                  Ir-Regolament (KE) Nru 66/2010 jistipula li għandhom jiġu stabbiliti kriterji speċifiċi tal-Ekotikketta tal-UE għal kull grupp ta' prodotti.

                  (3)

                  Id-Deċiżjoni tal-Kummissjoni 2011/382/UE (2) stabbiliet il-kriterji ekoloġiċi u r-rekwiżiti ta' valutazzjoni u ta' verifika relatati magħhom għad-deterġenti għall-ħasil tal-platti bl-idejn, li huma validi sal-31 ta' Diċembru 2016.

                  (4)

                  Sabiex jitqiesu l-iżviluppi riċenti tas-suq u l-innovazzjoni li seħħet minn dak iż-żmien 'l hawn, qed jitqies li huwa xieraq li jiġi stabbilit sett rivedut ta' kriterji ekoloġiċi għal dak il-grupp ta' prodotti.

                  (5)

                  Il-kriterji riveduti, kif ukoll ir-rekwiżiti ta' valutazzjoni u ta' verifika relatati magħhom, għandhom ikunu validi għal sitt snin minn meta ssir in-notifika dwar din id-Deċiżjoni, filwaqt li jitqies iċ-ċiklu ta' innovazzjoni għal dak il-grupp ta' prodotti. L-għan ta' dawk il-kriterji huwa li jippromwovu prodotti li għandhom impatt imnaqqas fuq l-ekosistemi akkwatiċi, li fihom ammont limitat ta' sustanzi perikolużi, li huma effettivi u li jnaqqsu kemm jista' jkun il-produzzjoni tal-iskart billi jnaqqsu l-ammont ta' imballaġġ.

                  (6)

                  Għal raġunijiet ta' ċertezza legali, id-Deċiżjoni tal-Kummissjoni 2011/382/UE għandha titħassar.

                  (7)

                  Il-produtturi li l-prodotti tagħhom ingħataw l-Ekotikketta tal-UE għad-deterġenti għall-ħasil tal-platti bl-idejn abbażi tal-kriterji stabbiliti fid-Deċiżjoni tal-Kummissjoni 2011/382/UE għandhom jingħataw perjodu ta' tranżizzjoni sabiex ikollhom biżżejjed żmien biex jadattaw il-prodotti tagħhom biex dawn ikunu jikkonformaw mal-kriterji u mar-rekwiżiti riveduti.

                  (8)

                  Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

            ADOTTAT DIN ID-DEĊIŻJONI:
      Artikolu 1
      Il-grupp ta' prodotti tad-“deterġenti għall-ħasil tal-platti bl-idejn” għandu jinkludi d-deterġenti li jidħlu fil-kamp ta' applikazzjoni tar-Regolament (KE) Nru 648/2004 tal-Parlament Ewropew u tal-Kunsill (3), li huma kkummerċjalizzati u maħsubin biex jintużaw għall-ħasil bl-idejn ta' oġġetti bħal oġġetti tal-ħġieġ, reċipjenti taċ-ċaqquf u utensili tal-kċina, fosthom il-pożati, il-borom, it-twaġen u d-dixxijiet tal-forn.
      Il-grupp ta' prodotti għandu jinkludi kemm il-prodotti għal użu privat kif ukoll dawk għal użu professjonali. Il-prodotti għandhom ikunu taħlitiet ta' sustanzi kimiċi u m'għandux ikun fihom mikroorganiżmi li l-manifattur ikun żied apposta.
      Artikolu 2
      Għall-finijiet ta' din id-Deċiżjoni, għandhom japplikaw id-definizzjonijiet li ġejjin:

                  (1)

                  “sustanzi mdaħħlin” tfisser sustanzi miżjudin bi ħsieb, prodotti sekondarji u impuritajiet mill-materja prima fil-formulazzjoni finali tal-prodott [(inkluż il-fojl li jdub fl-ilma, meta jintuża)];

                  (2)

                  “imballaġġ primarju” tfisser:

                              (a)

                              għal dożi fi qratas individwali li jkunu maħsubin biex jitneħħew qabel l-użu, il-qratas tad-dożi individwali u l-imballaġġ maħsub biex jikkostitwixxi l-iżgħar unità tal-bejgħ għad-distribuzzjoni lill-utenti jew lill-konsumaturi finali fil-post fejn jinxtara, inkluża t-tikketta jekk dan ikun applikabbli;

                              (b)

                              għat-tipi l-oħra kollha ta' prodotti, l-imballaġġ maħsub biex jikkostitwixxi l-iżgħar unità tal-bejgħ għad-distribuzzjoni lill-utenti jew lill-konsumaturi finali fil-post fejn jinxtara, inkluża t-tikketta jekk dan ikun applikabbli;

                  (3)

                  “mikroplastiċi” tfisser partikoli tal-plastik makromolekulari li ma jinħallx b'daqs ta' inqas minn 5 mm, miksubin b'wieħed mill-proċessi li ġejjin:

                              (a)

                              proċess ta' polimerizzazzjoni bħalma huma l-poliaddizzjoni, il-polikondensazzjoni jew proċess simili ieħor li fih jintużaw il-monomeri jew sustanzi oħra ta' bidu;

                              (b)

                              il-modifika kimika ta' makromolekuli naturali jew sintetiċi;

                              (c)

                              il-fermentazzjoni bil-mikrobi;

                  (4)

                  “nanomaterjal” tfisser materjal naturali, inċidentali jew manifatturat li fih partikoli, fi stat maħlul jew bħala aggregat jew agglomerat, u fejn, għal 50 % jew iktar tal-partikoli fid-distribuzzjoni dimensjonali numerika, dimensjoni esterna waħda jew aktar hija fil-firxa ta' daqs 1 nm-100 nm (4).

            Artikolu 3
      Sabiex jingħataw l-Ekotikketta tal-UE skont ir-Regolament (KE) Nru 66/2010, id-deterġenti għall-ħasil tal-platti bl-idejn għandhom ikunu jiffurmaw parti mill-grupp ta' prodotti tad-“deterġenti għall-ħasil tal-platti bl-idejn” kif iddefinit fl-Artikolu 1 ta' din id-Deċiżjoni u għandhom ikunu konformi mal-kriterji u mar-rekwiżiti ta' valutazzjoni u ta' verifika relatati magħhom stabbiliti fl-Anness.
      Artikolu 4
      Il-kriterji għall-grupp ta' prodotti tad-“deterġenti għall-ħasil tal-platti bl-idejn” u r-rekwiżiti ta' valutazzjoni u ta' verifika relatati magħhom għandhom ikunu validi għal sitt snin mid-data tan-notifika ta' din id-Deċiżjoni.
      Artikolu 5
      Għal finijiet amministrattivi, in-numru tal-kodiċi assenjat lill-grupp ta' prodotti tad-“deterġenti għall-ħasil tal-platti bl-idejn” għandu jkun “019”.
      Artikolu 6
      Id-Deċiżjoni tal-Kummissjoni 2011/382/UE qed titħassar.
      Artikolu 7
      1.   B'deroga mill-Artikolu 6, l-applikazzjonijiet għall-Ekotikketta tal-UE għal prodotti li jiffurmaw parti mill-grupp ta' prodotti tad-“deterġenti għall-ħasil tal-platti bl-idejn” li jitressqu qabel id-data tan-notifika ta' din id-Deċiżjoni għandhom jiġu evalwati skont il-kundizzjonjiiet stipulati fid-Deċiżjoni tal-Kummissjoni 2011/382/UE.
      2.   L-applikazzjonijiet għall-Ekotikketta tal-UE għal prodotti li jiffurmaw parti mill-grupp ta' prodotti tad-“deterġenti għall-ħasil tal-platti bl-idejn” li jitressqu fi żmien xahrejn mid-data tan-notifika ta' din id-Deċiżjoni jistgħu jissejsu jew fuq il-kriterji stabbiliti fid-Deċiżjoni tal-Kummissjoni 2011/382/UE jew inkella fuq il-kriterji stabbiliti f'din id-Deċiżjoni. Dawk l-applikazzjonijiet għandhom jiġu evalwati skont il-kriterji li fuqhom jissejsu.
      3.   Il-liċenzji tal-Ekotikketta tal-UE mogħtija skont il-kriterji stabbiliti fid-Deċiżjoni tal-Kummissjoni 2011/382/UE jistgħu jintużaw għal 12-il xahar mid-data tan-notifika ta' din id-Deċiżjoni.
      Artikolu 8
      Din id-Deċiżjoni hija indirizzata lill-Istati Membri.

         Magħmul fi Brussell, it-23 ta' Ġunju 2017.

               Għall-Kummissjoni

            Karmenu VELLA

               Membru tal-Kummissjoni

         (1)  ĠU L 27, 30.1.2010, p. 1.

         (2)  Deċiżjoni tal-Kummissjoni 2011/382/UE tal-24 ta' Ġunju 2011 dwar l-istabbiliment ta' kriterji ekoloġiċi għall-għoti tal-Ekotikketta tal-UE lil deterġenti għall-ħasil tal-platti bl-idejn (ĠU L 169, 29.6.2011, p. 40).

         (3)  Ir-Regolament (KE) Nru 648/2004 tal-Parlament Ewropew u tal-Kunsill tal-31 ta' Marzu 2004 dwar diterġenti (ĠU L 104, 8.4.2004, p. 1).

         (4)  Ir-Rakkomandazzjoni tal-Kummissjoni 2011/696/UE tat-18 ta' Ottubru 2011 fuq id-definizzjoni tan-nanomaterjali (ĠU L 275, 20.10.2011, p. 38).

         ANNESS

            QAFAS

            IL-KRITERJI TAL-EKOTIKKETTA TAL-UE

            Il-kriterji għall-għoti tal-Ekotikketta tal-UE għal deterġenti għall-ħasil tal-platti bl-idejn

         KRITERJI

                     1.

                     Tossiċità għall-organiżmi akkwatiċi

                     2.

                     Bijodegradabbiltà

                     3.

                     Sorsi sostenibbli ta' żejt tal-palm, żejt tal-qalba tal-ġewż tal-palm u d-derivattivi tagħhom

                     4.

                     Sustanzi esklużi u ristretti

                     5.

                     Imballaġġ

                     6.

                     Adegwatezza għall-użu

                     7.

                     Informazzjoni għall-utenti

                     8.

                     Informazzjoni li tidher fuq l-Ekotikketta tal-UE

               VALUTAZZJONI U VERIFIKA
         (a)   Rekwiżiti

         Ir-rekwiżiti speċifiċi ta' valutazzjoni u ta' verifika huma indikati f'kull kriterju.
         Meta l-applikant ikun jeħtieġlu jagħti dikjarazzjonijiet, dokumentazzjoni, analiżi, rapporti tat-testijiet, jew evidenza oħra lill-korpi kompetenti sabiex juri li hemm konformità mal-kriterji, dawn jistgħu jiġu mingħand l-applikant u/jew mingħand il-fornitur(i) tiegħu, kif ikun xieraq.
         Il-korpi kompetenti għandhom jirrikonoxxu preferenzjalment iċ-ċertifikazzjonijiet li joħorġu korpi akkreditati skont l-istandard armonizzat rilevanti għal-laboratorji tal-ittestjar u tal-ikkalibrar, u l-verifiki li jagħmlu korpi akkreditati skont l-istandard armonizzat rilevanti għall-korpi li jiċċertifikaw il-prodotti, il-proċessi u s-servizzi. L-akkreditament għandu jsir skont id-dispożizzjonijiet tar-Regolament (KE) Nru 765/2008 tal-Parlament Ewropew u tal-Kunsill (1).
         Meta jkun jixraq, jistgħu jintużaw metodi oħra tal-ittestjar apparti dawk imniżżla għal kull kriterju, diment li l-korp kompetenti li jkun qed jivvaluta l-applikazzjoni jaċċetta l-ekwivalenza tagħhom.
         Meta xieraq, il-korpi kompetenti jistgħu jitolbu dokumentazzjoni ta' sostenn u jistgħu jagħmlu verifiki indipendenti jew żjarat fuq il-post.
         Bħala prerekwiżit, il-prodott għandu jissodisfa r-rekwiżiti legali applikabbli kollha tal-pajjiż jew il-pajjiżi fejn il-prodott ikun intenzjonat li jitqiegħed fis-suq. L-applikant għandu jiddikjara l-konformità tal-prodott ma' dan ir-rekwiżit.
         Il-lista “Il-Bażi tad-Dejta ta' Ingredjenti ta' Deterġenti” (il-lista DID), li tinsab fis-sit elettroniku tal-Ekotikketta tal-UE, fiha l-aktar sustanzi mdaħħla li jintużaw fil-formulazzjonijiet ta' deterġenti u kożmetiċi. Din għandha tintuża biex tinkiseb id-dejta għall-kalkoli tal-Volum Kritiku tad-Dilwizzjoni (CDV) u għall-valutazzjoni tal-bijodegradabbiltà tas-sustanzi mdaħħla. Għas-sustanzi li mhumiex fil-lista DID, tingħata gwida dwar kif għandha tiġi kkalkolata jew estrapolata d-dejta rilevanti.
         Il-lista tas-sustanzi mdaħħla kollha għandha tiġi pprovduta lill-korp kompetenti, u turi l-isem kummerċjali (jekk ikun hemm), l-isem kimiku, in-numru CAS, in-numru DID, il-kwantità mdaħħla, il-funzjoni u l-forma preżenti fil-formulazzjoni tal-prodott finali (inkluż fojl li jinħall fl-ilma, jekk jintuża).
         Il-priżervattivi, il-fwejjaħ u l-aġenti koloranti għandhom jiġu indikati irrispettivament mill-konċentrazzjoni tagħhom. Sustanzi mdaħħla oħra għandhom jiġu indikati meta jkunu f'konċentrazzjoni ta' 0,010 % jew iktar tal-piż skont il-piż.
         Is-sustanzi mdaħħla kollha preżenti fil-forma ta' nanomaterjali għandhom jiġu indikati b'mod ċar fil-lista, bil-kelma “nano” miktuba fil-parentesi.
         Għal kull sustanza mdaħħla elenkata, għandhom jiġu pprovduti l-Iskedi tad-Dejta dwar is-Sikurezza (SDS) skont ir-Regolament (KE) Nru 1907/2006 tal-Parlament Ewropew u tal-Kunsill (2). Meta ma jkunx hemm SDS għal xi sustanza partikolari minħabba li tkun parti minn taħlita, l-applikant għandu jipprovdi l-SDS tat-taħlita.
         (b)   Limiti tal-kejl

         Il-konformità mal-kriterji ekoloġiċi hi meħtieġa għal kull sustanza mdaħħla kif speċifikat fit-Table 1.

            Tabella 1

            Limiti tal-kejl applikabbli għas-sustanzi mdaħħla skont il-kriterju għad-deterġenti tal-ħasil tal-platti bl-idejn (% piż skont il-piż)

                     Isem il-kriterju

                     Aġenti tensjoattivi

                     Priżervattivi

                     Aġenti koloranti

                     Fwejjaħ

                     Oħrajn (pereż. enżimi)

                     Tossiċità għall-organiżmi akkwatiċi

                     ≥ 0,010

                     l-ebda limitu (*1)

                     l-ebda limitu (*1)

                     l-ebda limitu (*1)

                     ≥ 0,010

                     Bijodegradabbiltà

                     Aġenti tensjoattivi

                     ≥ 0,010

                     Mhux applikabbli

                     Mhux applikabbli

                     Mhux applikabbli

                     Mhux applikabbli

                     Sustanzi organiċi

                     ≥ 0,010

                     l-ebda limitu (*1)

                     l-ebda limitu (*1)

                     l-ebda limitu (*1)

                     ≥ 0,010

                     Sorsi sostenibbli ta' żejt tal-palm

                     ≥ 0,010

                     Mhux applikabbli

                     Mhux applikabbli

                     Mhux applikabbli

                     ≥ 0,010

                     Sustanzi esklużi jew limitati

                     Sustanzi esklużi u limitati speċifikati

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     Sustanzi perikolużi

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHCs

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     l-ebda limitu (*1)

                     Fwejjaħ

                     Mhux applikabbli

                     Mhux applikabbli

                     Mhux applikabbli

                     l-ebda limitu (*1)

                     Mhux applikabbli

                     Priżervattivi

                     Mhux applikabbli

                     l-ebda limitu (*1)

                     Mhux applikabbli

                     Mhux applikabbli

                     Mhux applikabbli

                     Aġenti koloranti

                     Mhux applikabbli

                     Mhux applikabbli

                     l-ebda limitu (*1)

                     Mhux applikabbli

                     Mhux applikabbli

                     Enżimi

                     Mhux applikabbli

                     Mhux applikabbli

                     Mhux applikabbli

                     Mhux applikabbli

                     l-ebda limitu (*1)

               DOŻAĠĠ TA' REFERENZA
         Dan id-dożaġġ għandu jitqies bħala d-dożaġġ ta' referenza għall-kalkoli intiżi li jiddokumentaw il-konformità mal-kriterji tal-Ekotikketta tal-UE u għall-ittestjar tal-kapaċità ta' tindif.
         L-ogħla doża rakkomandata mill-manifattur għal litru ilma tal-ħasil għat-tindif ta' platti normalment maħmuġa (indikata bħala g/l ta' ilma tal-ħasil jew ml/l ta' ilma tal-ħasil).

            Valutazzjoni u verifika: l-applikant għandu jipprovdi t-tikketta tal-prodott jew l-iskeda tal-istruzzjonijiet għall-utenti li tinkludi l-istruzzjonijiet dwar id-dożaġġ.

            Kriterju 1 — Tossiċità għall-organiżmi akkwatiċi

         Il-volum kritiku tad-dilwizzjoni (CDVkroniku) tal-prodott ma għandux jaqbeż il-limiti li ġejjin għad-doża ta' referenza.

                     Tip ta' prodott

                     Limitu ta' CDV
                     (l/l ta' ilma tal-ħasil)

                     Deterġenti għall-ħasil tal-platti bl-idejn

                     2 500

            Valutazzjoni u verifika: l-applikant għandu jipprovdi l-kalkolu tas-CDVkroniku tal-prodott. Spreadsheet għall-kalkolu tal-valur tas-CDVkroniku tinsab fis-sit elettroniku tal-Ekotikketta tal-UE.
         Is-CDVkroniku huwa kkalkulat għas-sustanzi kollha li jiddaħħlu (i) fil-prodott bl-użu tal-ekwazzjoni li ġejja:

         Fejn:

                     id-dożaġġ(i)

                     :

                     il-piż (g) tas-sustanza (i) fid-doża ta' referenza;

                     DF(i)

                     :

                     il-fattur ta' degradazzjoni tas-sustanza (i);

                     TFkroniku(i)

                     :

                     il-fattur ta' tossiċità kronika tas-sustanza (i).

               Il-valuri tad-DF(i) u t-TFkroniku(i) għandhom ikunu kif mogħtija fil-Parti A l-iktar aġġornata tal-lista DID. Jekk sustanza mdaħħla ma tiġix inkluża fil-Parti A, l-applikant għandu jagħmel stima tal-valuri billi jsegwi l-approċċ deskritt fil-Parti B ta' dik il-lista u jehmeż id-dokumentazzjoni assoċjata.

            Kriterju 2 — Il-bijodegradabbiltà

         (a)   Il-bijodegradabbiltà tal-aġenti tensjoattivi

         L-aġenti tensjoattivi kollha għandhom ikunu faċilment degrababbli (ajrobikament).
         L-aġenti tensjoattivi kollha kklassifikati bħala perikolużi għall-ambjent akkwatiku: Il-Kategorija Akuta 1 (H400) jew il-Kategorija Kronika 3 (H412), skont ir-Regolament (KE) Nru 1272/2008 tal-Parlament Ewropew u tal-Kunsill (3) għandhom barra minn hekk ikunu bijodegradabbli anajrobikament.
         (b)   Il-bijodegradabbiltà tal-komposti organiċi

         Il-kontenut ta' sustanzi organiċi fil-prodott li huma ajrobikament mhux bijodegradabbli (mhux bijodegradabbli malajr, aNBO) jew anajrobikament mhux bijodegradabbli (anNBO) ma għandux jaqbeż il-limiti li ġejjin għad-doża ta' referenza:

                     Tip ta' prodott

                     aNBO
                     (g/l ta' ilma tal-ħasil)

                     anNBO
                     (g/l ta' ilma tal-ħasil)

                     Deterġenti għall-ħasil tal-platti bl-idejn

                     0,03

                     0,08

            Valutazzjoni u verifika: l-applikant għandu jipprovdi dokumentazzjoni għad-degradabbiltà tal-aġenti tensjoattivi, kif ukoll għall-kalkolu tal-aNBO u tal-anNBO tal-prodott. Spreadsheet għall-kalkolu tal-valuri aNBO u anNBO tinsab fis-sit elettroniku tal-Ekotikketta tal-UE.
         Għad-degradabbiltà tal-aġenti tensjoattivi u għall-valuri aNBO u anNBO tal-komposti organiċi, għandha ssir referenza għal-lista DID l-iktar aġġornata.
         Għas-sustanzi mdaħħla li ma jkunux fil-Parti A tal-lista DID, għandha tingħata informazzjoni rilevanti mil-letteratura teknika jew minn sorsi oħra, jew jingħataw ir-riżultati xierqa tat-testijiet, li jkunu juru li huma ajrobikament u anajrobikament bijodegradabbli, kif tiddeskrivi l-Parti B ta' dik il-lista.
         Fin-nuqqas ta' dokumentazzjoni dwar id-degradabbiltà kif deskritt hawn fuq, sustanza mdaħħla li ma tkunx aġent tensjoattiv tista' tiġi eżentata mir-rekwiżit tal-degradabbiltà anajrobika diment li tiġi ssodisfata waħda minn dawn it-tliet alternattivi:

                     (1)

                     tkun faċilment degradabbli u jkollha assorbiment baxx (A < 25 %);

                     (2)

                     tkun faċilment degradabbli u jkollha desorbiment għoli (D > 75 %);

                     (3)

                     tkun faċilment degradabbli u ma tkunx bijoakkumulattiva (4).

               L-ittestjar għall-assorbiment jew għad-desorbiment għandu jsir skont il-Linji Gwida tal-OECD Nru 106.

            Kriterju 3 — Sorsi sostenibbli ta' żejt tal-palm, żejt tal-qalba tal-ġewż tal-palm u d-derivattivi tagħhom

         Is-sustanzi mdaħħla li jintużaw fil-prodotti li ġejjin miż-żejt tal-palm jew miż-żejt tal-qalba tal-ġewż tal-palm għandhom jinkisbu minn pjantaġġuni li jissodisfaw ir-rekwiżiti ta' skema ta' ċertifikazzjoni għall-produzzjoni sostenibbli li hija bbażata fuq organizzazzjonijiet b'diversi partijiet interessati u li għandha sħubija mifruxa, inklużi l-NGOs, l-industrija u l-gvern u li tindirizza l-impatti ambjentali inklużi dawk fuq il-ħamrija, il-bijodiversità, il-ħażniet tal-karbonju organiku u l-konservazzjoni tar-riżorsi naturali.

            Valutazzjoni u verifika: L-applikant għandu jipprovdi evidenza permezz ta' ċertifikati mingħand partijiet terzi u katina ta' kustodja li ż-żejt tal-palm u ż-żejt tal-qalba tal-ġewż tal-palm li jintużaw fil-manifattura tas-sustanzi mdaħħla jkunu ġejjin minn pjantaġġuni li huma mmaniġġjati b'mod sostenibbli.
         Ċertifikati aċċettati jinħtieġ li jinkludu d-Diskussjonijiet Madwar Mejda Tonda dwar iż-Żejt tal-Palm Sostenibbli msejħa “Roundtable for Sustainable Palm Oil (RSPO)” (b'identità ppriżervata, segregata jew bilanċ tal-massa) jew kwalunkwe skema ta' produzzjoni sostenibbli ekwivalenti jew aktar stretta.
         Għad-derivattivi kimiċi taż-żejt tal-palm u għaż-żejt tal-qalba tal-ġewż tal-palm, għandu jkun biżżejjed li tintwera sostenibbiltà permezz ta' sistemi “book&claim” bħalma huma ċ-ċertifikati GreenPalm jew ekwivalenti billi jingħataw l-ammonti ddikjarati tal-ACOP (l-Kommunikazzjonijiet ta' Progress Annwali) taċ-ċertifikati GreenPalm akkwistati jew mifdija matul il-perjodu ta' negozjar annwali l-aktar riċenti.

            Kriterju 4 — Sustanzi esklużi u ristretti

         (a)   Sustanzi esklużi u ristretti speċifikati

         (i)   Sustanzi esklużi

         Is-sustanzi indikati hawn taħt ma għandhomx jiġu inklużi fil-formulazzjoni tal-prodott irrispettivament mill-konċentrazzjoni:

                     —

                     Alkilfenoletossilati (APEOs) u derivattivi oħra tal-alkilfenol;

                     —

                     Atranol;

                     —

                     Kloroatranol;

                     —

                     Aċidu dietilenetriamminapentaaċetiku (DTPA);

                     —

                     Aċidu etilendiamminatetraaċetiku (EDTA) u l-imluħa tiegħu;

                     —

                     Il-formaldeid u r-rilaxxaturi tiegħu (pereż. 2-bromo-2-nitropropan-1,3-diol, 5-bromo-5-nitro-1,3-diossan, idrossimetilgliċinat tas-sodju, diażolidinilurea) bl-eċċezzjoni ta' impuritajiet tal-formaldeid f'aġenti tensjoattivi bbażati fuq il-kimika tal-polialkoksi sa konċentrazzjoni ta' 0,010 % tal-piż skont il-piż fis-sustanza mdaħħla;

                     —

                     (għal prodotti professjonali biss) Fwejjaħ;

                     —

                     Glutaraldeid;

                     —

                     Idrossisoeżil 3-ċikloeżen karboksaldeid (HICC);

                     —

                     Mikroplastiċi;

                     —

                     Nanofidda;

                     —

                     Nitromiski u miski poliċikliċi;

                     —

                     Fosfati;

                     —

                     Alkaliti perfluwurorati;

                     —

                     Imluħa kwaternarji tal-ammonju mhux faċilment bijodegradabbli;

                     —

                     Komposti reattivi tal-kloru;

                     —

                     Rodamina B;

                     —

                     Triklosan;

                     —

                     Butilkarbamat tat-3-jodo-2-propinil.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li s-sustanzi elenkati ma ġewx inklużi fil-formulazzjoni tal-prodott irrispettivament mill-konċentrazzjoni.
         (ii)   Sustanzi ristretti

         Is-sustanzi indikati hawn taħt ma għandhomx jiġu inklużi fil-formulazzjoni tal-prodott f'konċentrazzjonijiet ikbar minn dawk indikati:

                     —

                     2-Metil-2H-iżotijażol-3-on: 0,0050 % tal-piż skont il-piż (jekk il-valur ta' 2-Metil-2H-iżotijażol-3-on permess fl-Anness V (Lista ta' preżervattivi permessi fil-prodotti kożmetiċi) tar-Regolament (KE) Nru 1223/2009 tal-Parlament Ewropew u tal-Kunsill (5) ikun iktar baxx meta jiġi applikat, dak il-valur iktar baxx għandu jieħu preċedenza);

                     —

                     1,2-Benżiżotijażol-3(2H)-on: 0,0050 % tal-piż skont il-piż;

                     —

                     5-kloro-2-metil-4-iżotijażolin-3-on/2-metil-4-iżotijażolin-3-on: 0,0015 % tal-piż skont il-piż.

               Il-kontenut totali ta' fosforu (P) ikkalkolat bħala P elementali għandu jkun limitat għal 0,08 g/l ta' ilma tal-ħasil.
         Sustanzi tal-fwejjaħ soġġetti għar-rekwiżit tad-dikjarazzjoni stipulat fir-Regolament (KE) Nru 648/2004 ma għandhomx ikunu preżenti fi kwantitajiet ≥ 0,010 % tal-piż skont il-piż għal kull sustanza.

            Valutazzjoni u verifika: l-applikant għandu jipprovdi dawn id-dokumenti:

                     (a)

                     Jekk jintużaw l-isotijażolinoni, dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li l-kontenut ta' isotijażolinoni użati huwa ekwivalenti għal-limiti stabbiliti jew inqas;

                     (b)

                     Dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw li l-ammont totali ta' P elementali huwa ekwivalenti għal-limiti stabbiliti jew inqas; Id-dikjarazzjoni għandha tiġi appoġġjata bil-kalkoli tat-total ta' kontenut P tal-prodott;

                     (c)

                     Dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet jew dokumentazzjoni mingħand il-fornituri, li jikkonfermaw li s-sustanzi ta' fwejjaħ soġġetti għar-rekwiżit tad-dikjarazzjoni stipulat fir-Regolament (KE) Nru 648/2004 mhumiex preżenti f'ammonti li jaqbżu l-limiti stabbiliti. Għall-prodotti professjonali, għandha tiġi pprovduta dikjarazzjoni ffirmata li tikkonferma n-nuqqas ta' preżenza ta' fwejjaħ.

               (b)   Sustanzi perikolużi

         (i)   Prodott finali

         Il-prodott finali ma għandux jiġi klassifikat u tikkettat bħala tossiku akut, bħala sustanza tossika speċifika għal organi ta' mira, bħala sensitizzatur respiratorju jew tal-ġilda jew bħala prodott karċinoġenu, mutaġenu jew tossiku għar-riproduzzjoni, jew bħala prodott perikoluż għall-ambjent akkwatiku, kif definiti fl-Anness I tar-Regolament (KE) Nru 1272/2008 u skont il-lista fit-Tabella 2.
         (ii)   Sustanzi mdaħħla

         Il-prodott ma għandux ikollu sustanzi mdaħħla f'limitu tal-konċentrazzjoni ta' 0,010 % jew iktar tal-piż skont il-piż fil-prodott finali li jilħqu l-kriterji tal-klassifikazzjoni bħala tossiċi, perikolużi għall-ambjent akkwatiku, sensitizzaturi respiratorji jew tal-ġilda jew karċinoġeni, mutaġeni jew tossiċi għar-riproduzzjoni, skont l-Anness I tar-Regolament (KE) Nru 1272/2008 u skont il-lista fit-Table 2.
         Meta jkunu aktar stretti, il-limiti ġeneriċi jew speċifiċi tal-konċentrazzjoni ddeterminati skont l-Artikolu 10 tar-Regolament (KE) Nru 1272/2008 għandhom jieħdu preċedenza.

            Tabella 2

            Il-klassifikazzjonijiet ristretti tal-periklu u t-tqassim tagħhom f'kategoriji

                     Tossiċità akuta

                     Kategoriji 1 u 2

                     Kategorija 3

                     H300 Fatali jekk jinbela'

                     H301 Tossiku jekk jinbela'

                     H310 Fatali jekk imiss mal-ġilda

                     H311 Tossiku jekk imiss mal-ġilda

                     H330 Fatali jekk jinġibed man-nifs

                     H331 Tossiku jekk jinġibed man-nifs

                     H304 Jaf ikun fatali jekk jinbela' u jmur fil-pajp tan-nifs

                     EUH070 Tossiku jekk imiss mal-għajnejn

                     Tossiċità speċifika għal organi ta' mira

                     Kategorija 1

                     Kategorija 2

                     H370 Jagħmel ħsara lill-organi

                     H371 Jaf jagħmel ħsara lill-organi

                     H372 Jagħmel ħsara lill-organi jekk jiġu esposti għalih fit-tul jew kemm-il darba

                     H373 Jaf jagħmel ħsara lill-organi jekk jiġu esposti għalih fit-tul jew kemm-il darba

                     Sensitizzazzjoni respiratorja u tal-ġilda

                     Kategorija 1 A/1

                     Kategorija 1B

                     H317 Jistgħu jikkawżaw reazzjoni allerġika tal-ġilda

                     H317 Jistgħu jikkawżaw reazzjoni allerġika tal-ġilda

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     Karċinoġenu, mutaġenu jew tossiku għar-riproduzzjoni

                     Kategoriji 1 A u 1B

                     Kategorija 2

                     H340 Jaf jikkawża difetti ġenetiċi

                     H341 Suspettat li jikkawża difetti ġenetiċi

                     H350 Jaf jikkawża l-kanċer

                     H351 Suspettat li jikkawża l-kanċer

                     H350i Jaf jikkawża l-kanċer jekk jinġibed man-nifs

                     H360F Jaf jagħmel ħsara lill-fertilità

                     H361f Suspettat li jagħmel ħsara lill-fertilità

                     H360D Jaf jagħmel ħsara lit-tarbija fil-ġuf

                     H361d Suspettat li jagħmel ħsara lit-tarbija fil-ġuf

                     H360FD Jaf jagħmel ħsara lill-fertilità. Jaf jagħmel ħsara lit-tarbija fil-ġuf

                     H361fd Suspettat li jagħmel ħsara lill-fertilità. Suspettat li jagħmel ħsara lit-tarbija li għadha ma twelditx

                     H360Fd Jaf jagħmel ħsara lill-fertilità. Suspettat li jagħmel ħsara lit-tarbija li għadha ma twelditx

                     H362 Jaf jagħmel ħsara lit-tfal imreddgħa

                     H360Df Jaf jagħmel ħsara lit-tarbija fil-ġuf. Suspettat li jagħmel ħsara lill-fertilità

                     Perikoluż għall-ambjent akkwatiku

                     Kategoriji 1 u 2

                     Kategoriji 3 u 4

                     H400 Tossiku ħafna għall-organiżmi akkwatiċi

                     H412 Jagħmel ħsara lill-organiżmi akkwatiċi u jħalli effetti fit-tul

                     H410 Tossiku ħafna għall-organiżmi akkwatiċi u jħalli effetti fit-tul

                     H413 Jaf iħalli effetti dejjiema lill-organiżmi akkwatiċi

                     H411 Tossiku għall-organiżmi akkwatiċi u jħalli effetti fit-tul

                     Perikolużi għas-saff tal-ożonu

                     H420 Perikoluż għas-saff tal-ożonu

               Dan il-kriterju ma japplikax għal sustanzi mdaħħla li jkopri l-Artikolu 2(7)(a) u (b) tar-Regolament (KE) Nru 1907/2006, li jistabbilixxi kriterji għall-eżenzjoni ta' sustanzi li hemm l-Annessi IV u V ta' dan ir-Regolament mir-reġistrazzjoni, mill-obbligi tal-utent downstream u mir-rekwiżiti tal-evalwazzjoni. Sabiex isib jekk dik l-esklużjoni tkunx tapplika, l-applikant għandu jgħarrex għal kull sustanza mdaħħla li tkun preżenti f'konċentrazzjoni aktar minn 0,010 % tal-piż skont il-piż.
         Is-sustanzi u t-taħlitiet fit-Table 3 huma eżentati mill-punt 4(b)(ii) tal-Kriterju 4.

            Tabella 3

            Sustanzi derogati

                     Sustanza

                     Dikjarazzjoni tal-periklu

                     Aġenti tensjoattivi

                     H400 Tossiku ħafna għall-organiżmi akkwatiċi

                     H412 Jagħmel ħsara lill-organiżmi akkwatiċi u jħalli effetti fit-tul

                     Subtiliżina

                     H400 Tossiku ħafna għall-organiżmi akkwatiċi

                     H411 Tossiku għall-organiżmi akkwatiċi u jħalli effetti fit-tul

                     Enżimi (*2)

                     H317 Jistgħu jikkawżaw reazzjoni allerġika tal-ġilda

                     H334 Jistgħu jikkawżaw sintomi ta' allerġija jew ta' ażma jew diffikultajiet biex jittieħed in-nifs jekk jinxtammu

                     NTA bħala impurità f'MGDA u GLDA (*3)

                     H351 Suspettat li jikkawża l-kanċer

            Valutazzjoni u verifika: l-applikant għandu juri konformità ma' dan il-kriterju għall-prodott finali u għal kull sustanza mdaħħla li jkun hemm f'konċentrazzjoni akbar minn 0,010 % tal-piż skont il-piż fil-prodott finali. L-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ tad-dikjarazzjonijiet tal-fornituri, jew SDS li jikkonfermaw li l-ebda waħda minn dawn is-sustanzi ma tissodisfa l-kriterji għall-klassifikazzjoni b'waħda jew aktar mid-dikjarazzjonijiet tal-periklu elenkati fit-Table 2 fil-forma jew forom u fl-istat(i) fiżiku/fiżiċi kif inhuma preżenti fil-prodott.
         Għas-sustanzi mniżżla fl-Annessi IV u V tar-Regolament (KE) Nru 1907/2006, li huma eżentati mill-obbligi tar-reġistrazzjoni skont l-Artikolu 2(7)(a) u (b) ta' dak ir-Regolament, ikun biżżejjed li tingħata dikjarazzjoni tal-applikant għall-konformità.
         L-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, li jikkonfermaw il-preżenza ta' sustanzi mdaħħla li jissodisfaw il-kundizzjonijiet tad-deroga.
         (c)   Sustanzi ta' tħassib serju ħafna (SVHCs)

         Il-prodott finali ma għandux ikun fih sustanzi mdaħħla li ġew identifikati skont il-proċedura deskritta fl-Artikolu 59(1) tar-Regolament (KE) Nru 1907/2006, li jistabbilixxi l-lista tal-kandidati għal sustanzi ta' tħassib serju ħafna.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, jew SIS li jikkonfermaw li ebda waħda mis-sustanzi fil-lista tal-kandidati mhi preżenti.
         Fid-data tal-applikazzjoni għandha ssir referenza għall-aħħar aġġornament tal-lista tas-sustanzi identifikati bħala sustanzi ta' tħassib serju ħafna.
         (d)   Fwejjaħ

         Kull sustanza mdaħħla miżjuda mal-prodott bħala fwieħa għandha tkun immanifatturata u mmaniġġjata skont il-kodiċi tal-prattika tal-Assoċjazzjoni Internazzjonali tal-Fwejjaħ (IFRA) (6). Il-manifattur għandu jimxi mar-rakkomandazzjonijiet tal-Istandards tal-IFRA fejn jidħlu l-projbizzjoni, l-użu ristrett u l-kriterji tal-purità speċifikati għas-sustanzi.
         Fid-deterġenti għall-ħasil tal-platti bl-idejn għal użu professjonali ma għandhomx jintużaw fwejjaħ.

            Valutazzjoni u verifika: il-fornitur jew il-manifattur tal-fwejjaħ għandu jipprovdi dikjarazzjoni ta' konformità ffirmata jekk ikun xieraq.
         (e)   Priżervattivi

                     (i)

                     Il-prodott jista' jinkludi biss priżervattivi sabiex jippreżervaw il-prodott, u fid-dożaġġ xieraq għal dan l-iskop biss. Dan ma japplikax għall-aġenti tensjoattivi li jista' jkollhom ukoll proprjetajiet bijoċidali.

                     (ii)

                     Il-prodotti jista' jkun fihom priżervattivi diment li dawn ma jkunux bijoakkumulattivi. Priżervattiv jitqies mhux bijoakkumulattiv jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel.

                     (iii)

                     Huwa pprojbit li jkun iddikjarat jew issuġġerit fuq l-imballaġġ jew bi kwalunkwe komunikazzjoni oħra li l-prodott jaġixxi kontra l-mikrobi jew għandu effett diżinfettanti.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull priżervattiv miżjud, u informazzjoni dwar il-valur BCF jew log Kow tiegħu. L-applikant għandu wkoll jipprovdi l-grafika tal-imballaġġ.
         (f)   Aġenti koloranti

         L-aġenti koloranti fil-prodott ma għandhomx ikunu bijoakkumulattivi.
         Aġent kolorant jitqies mhux bijoakkumulattiv jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel. Jekk l-aġenti koloranti jkunu approvati biex jintużaw fl-ikel, mhemmx bżonn li titressaq dokumentazzjoni dwar il-potenzjal bijoakkumulattiv.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull aġent kolorant miżjud, u informazzjoni dwar il-valur BCF jew log Kow tiegħu, jew dokumentazzjoni li tiżgura li l-aġent kolorant huwa approvat biex jintuża fl-ikel.
         (g)   Enżimi

         Għandhom jintużaw biss enżimi inkapsulati (f'forma solida) u enżimi f'forma likwida jew sospensjonijiet magħquda.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u jekk ikun xieraq, bl-appoġġ ta' dikjarazzjonijiet tal-fornituri, flimkien mal-SDS ta' kull enżima miżjuda.
         (h)   Proprjetajiet korrużivi

         Il-prodott finali ma għandux jiġi klassifikat bħala taħlita “Korrużiva” (K) b'H314 Jikkawża ħruq serju lill-ġilda u ħsara lill-għajnejn, bħala taħlita ta' “Irritazzjoni/korrużjoni tal-ġilda, kategoriji 1 A, 1B, 1C” skont ir-Regolament (KE) Nru 1272/2008.

            Valutazzjoni u verifika: L-applikant għandu jipprovdi lill-korp kompetenti l-konċentrazzjonijiet eżatti tas-sustanzi kollha mdaħħla fil-prodott, bħala parti mill-formulazzjoni jew bħala parti minn kull taħlita inkluża fil-formulazzjoni, klassifikati bħala “Korrużivi” b'H314 skont ir-Regolament (KE) Nru 1272/2008, flimkien mal-SDS tal-prodott.

            Kriterju 5 — L-imballaġġ

         (a)   Proporzjon piż/utilità (weight/utility ratio, WUR)

         Il-proporzjon piż/utilità (WUR) tal-prodott għandu jiġi kkalkulat għall-imballaġġ primarju biss u ma għandux jaqbeż dawn il-valuri għad-dożaġġ ta' referenza.

                     Tip ta' prodott

                     WUR
                     (g/l ta' ilma tal-ħasil)

                     Deterġent għall-ħasil tal-platti bl-idejn

                     0,6

               Imballaġġ primarju magħmul minn iktar minn 80 % ta' materjal riċiklat huwa eżentat minn dan ir-rekwiżit.

            Valutazzjoni u verifika: l-applikant għandu jipprovdi kalkolu tal-WUR tal-prodott. Jekk il-prodott jinbiegħ f'imballaġġi differenti, jiġifieri b'volumi differenti, għandu jitressaq il-kalkolu għal kull daqs tal-imballaġġ li għalih trid tingħata l-Ekotikketta tal-UE.
         Il-WUR jiġi kkalkulat kif ġej:

            WUR = Σ ((Wi
             + Ui
            )/(Di * Ri
            ))
         Fejn:

                     Wi

                     :

                     il-piż (g) tal-imballaġġ primarju (i);

                     Ui

                     :

                     il-piż (g) tal-imballaġġ riċiklat mhux wara l-użu fl-imballaġġ primarju (i). Ui = Wi sakemm l-applikant ma jistax juri mod ieħor;

                     Di

                     :

                     l-għadd ta' dożi ta' referenza fl-imballaġġ primarju (i);

                     Ri

                     :

                     indiċi tar-rikariki. Ri = 1 (l-imballaġġ ma jerġax jintuża għall-istess skop) jew Ri = 2 (jekk l-applikant ma jiddokumentax li l-kontenut tal-imballaġġ jista' jerġa' jintuża għall-istess skop u jinbiegħu r-rikariki).

               L-applikant għandu jipprovdi dikjarazzjoni ta' konformità ffirmata li tikkonferma l-kontenut ta' materjal riċiklat wara l-użu, flimkien mad-dokumentazzjoni rilevanti. L-imballaġġ jitqies bħala riċiklat wara l-użu jekk il-materja prima li tintuża għall-imballaġġ tkun inġabret minn manifatturi tal-imballaġġ fl-istadju tad-distribuzzjoni jew fl-istadju tal-konsumatur.
         (b)   Disinjar għar-riċiklaġġ

         L-imballaġġ tal-plastik għandu jiġi ddisinjat b'mod li jiffaċilita r-riċiklaġġ effettiv billi jiġu evitati kontaminanti u materjali inkompatibbli potenzjali li huma magħrufin li jfixklu s-separazzjoni jew l-ipproċessar mill-ġdid jew li jnaqqsu l-kwalità tal-materjal riċiklat. Weħidhom jew flimkien, it-tikketta jew “shrink wrap”, it-tapp u meta applikabbli, il-kisjiet tal-protezzjoni ma għandhomx jinkludu l-materjali u l-komponenti mniżżlin fit-Table 4. Il-mekkaniżmi tal-pompi (inklużi dawk tal-isprejs) huma eżentati minn dan ir-rekwiżit.

            Tabella 4

            Materjali u komponenti li ma għandux ikun hemm fost l-elementi tal-imballaġġ

                     Element tal-imballaġġ

                     Materjali u komponenti esklużi (*4)

                     Tikketta jew “shrink wrap”

                                 —

                                 Tikketta jew “shrink wrap” PS flimkien ma' flixkun PET, PP jew HDPE

                                 —

                                 Tikketta jew “shrink wrap” PVC flimkien ma' flixkun PET, PP jew HDPE

                                 —

                                 Tikketta jew “shrink wrap” PETG flimkien ma' flixkun PET

                                 —

                                 Kwalunkwe materjal tal-plastik ieħor għall-“shrink wraps”/għat-tikketti b'densità > 1 g/cm3 użat għal flixkun PET

                                 —

                                 Kwalunkwe materjal tal-plastik ieħor għall-“shrink wraps”/għat-tikketti b'densità < 1 g/cm3 użat għal flixkun PP jew HDPE

                                 —

                                 Tikketti jew “shrink wraps” metallizzati jew iwweldjati mal-qafas tal-imballaġġ (tikketta fonduta)

                     Tapp

                                 —

                                 Tapp PS flimkien ma' flixkun PET, HDPE jew PP

                                 —

                                 Tapp PVC flimkien ma' flixkun PET, PP jew HDPE

                                 —

                                 Tappijiet jew materjal tat-tappijiet PETG b'densità > 1 g/cm3 flimkien ma' flixkun PET

                                 —

                                 Tappijiet tal-metall, tal-ħġieġ jew tal-EVA li ma jisseparawx ruħhom faċilment minn mal-flixkun

                                 —

                                 Tappijiet tas-silikon. Ħlief tappijiet tas-silikon b'densità < 1 g/cm3 flimkien ma' flixkun PET u tappijiet tas-silikon b'densità > 1 g/cm3 flimkien ma' flixkun PEHD jew PP.

                                 —

                                 Folji jew siġilli tal-metall li meta jinfetaħ il-prodott xorta jibqgħu mwaħħla mal-flixkun jew mat-tapp tiegħu

                     Kisjiet tal-protezzjoni

                     Poliammid, poliolefini funzjonali, kisjiet ta' lqugħ metallizzati u ħfief

            Valutazzjoni u verifika: l-applikant għandu jipprovdi dikjarazzjoni ta' konformità ffirmata u li tispeċifika l-kompożizzjoni tal-materjal tal-imballaġġ inklużi l-kontenitur, it-tikketta jew “shrink wrap”, il-kolol, it-tapp, u l-kisja tal-protezzjoni, jekk ikun xieraq, kif ukoll ritratti jew disinni tal-imballaġġ primarju.

            Kriterju 6 — Adegwatezza għall-użu

         Il-prodott għandu jkollu prestazzjoni ta' ħasil sodisfaċenti bl-inqas temperatura u dożaġġ rakkomandati mill-manifattur għall-ebusija tal-ilma skont il-'Qafas għall-ittestjar tal-prestazzjoni ta' deterġenti tal-ħasil tal-platti bl-idejn' li jinsab fis-sit elettroniku tal-Ekotikketta tal-UE (7).

            Valutazzjoni u verifika: l-applikant għandu jipprovdi dokumentazzjoni li turi li l-prodott ġie ttestjat fil-kundizzjonijiet imniżżla fil-qafas u li r-riżultati wrew li l-prodott laħaq tal-inqas il-prestazzjoni minima tal-ħasil meħtieġa. L-applikant għandu jipprovdi wkoll dokumentazzjoni li turi l-konformità mar-rekwiżiti tal-laboratorju li hemm fl-istandards armonizzati rilevanti tal-laboratorji tal-ittestjar u l-kalibrazzjoni, jekk ikun xieraq.
         Jista' jintuża test tal-prestazzjoni ekwivalenti jekk l-ekwivalenza tiġi vvalutata u aċċettata mill-korp kompetenti.

            Kriterju 7 — Informazzjoni għall-utenti

         Il-prodott għandu jkollu miegħu struzzjonijiet dwar l-użu xieraq biex tittejjeb kemm jista' jkun il-prestazzjoni tal-prodott u jitnaqqas kemm jista' jkun l-iskart, filwaqt li t-tniġġis tal-ilma u l-użu tar-riżorsi jitnaqqsu wkoll. Dawn l-istruzzjonijiet għandhom ikunu jistgħu jinqraw faċilment jew jinkludu disinni jew simboli, u għandu jkollhom informazzjoni dwar dawn:
         (a)   Struzzjonijiet dwar id-dożaġġ

         L-applikant għandu jieħu passi xierqa biex jgħin lill-konsumaturi jirrispettaw id-dożaġġ rakkomandat, billi jipprovdi l-istruzzjonijiet dwar id-dożaġġ u sistema ta' dożaġġ konvenjenti (pereż. tappijiet).
         L-istruzzjonijiet dwar id-dożaġġ għandhom jinkludu d-dożaġġ rakkomandat għal mill-inqas żewġ gradi ta' ħmieġ, u l-impatt tal-ebusija tal-ilma fuq id-dożaġġ jekk applikabbli.
         Għandhom jingħataw indikazzjonijiet dwar l-ikbar prevalenza tal-ebusija tal-ilma fiż-żona fejn il-prodott ikun maħsub li jitqiegħed fis-suq jew fejn tista' tinstab din l-infomazzjoni.
         (b)   Informazzjoni dwar ir-rimi tal-imballaġġ

         L-imballaġġ primarju għandu jinkludi informazzjoni dwar l-użu mill-ġdid, ir-riċiklaġġ u r-rimi korrett tal-imballaġġ.
         (c)   Informazzjoni ambjentali

         Fuq l-imballaġġ primarju għandu jkun hemm test li jispjega l-importanza li jintużaw id-dożaġġ korrett u l-inqas temperatura rakkomandata biex jitnaqqsu kemm jista' jkun il-konsum tal-enerġija u tal-ilma u t-tniġġis tal-ilma.

            Valutazzjoni u verifika: l-applikant għandu jipprovdi dikjarazzjoni ta' konformità ffirmata flimkien ma' kampjun tat-tikketta tal-prodott.

            Kriterju 8 — L-informazzjoni li turi l-Ekotikketta tal-UE

         Il-logo għandu jkun viżibbli u leġibbli. In-numru tar-reġistrazzjoni/tal-liċenzja tal-Ekotikketta tal-UE għandhom jidhru fuq il-prodott u għandhom ikunu leġibbli u viżibbli b'mod ċar.
         L-applikant jista' jagħżel li jinkludi fuq it-tikketta kaxxa testwali bil-kliem li ġej:

                     —

                     Impatt limitat fuq l-ambjent akkwatiku;

                     —

                     Ammont ristrett ta' sustanzi perikolużi;

                     —

                     Ittestjat għall-prestazzjoni tat-tindif.

            Valutazzjoni u verifika: l-applikant għandu jipprovdi dikjarazzjoni tal-konformità ffirmata flimkien ma' kampjun tat-tikketta tal-prodott jew tal-grafika tal-imballaġġ fejn titqiegħed l-Ekotikketta tal-UE, flimkien ma' dikjarazzjoni tal-konformità ffirmata.

            (1)  Ir-Regolament (KE) Nru 765/2008 tal-Parlament Ewropew u tal-Kunsill tad-9 ta' Lulju 2008 li jistabbilixxi r-rekwiżiti għall-akkreditament u għas-sorveljanza tas-suq relatati mal-kummerċjalizzazzjoni ta' prodotti, u li jħassar ir-Regolament tal-Kunsill (KEE) Nru 339/93 (ĠU L 218, 13.8.2008, p. 30).

            (2)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH) li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

            (*1)  “l-ebda limitu” tfisser: irrispettivament mill-konċentrazzjoni, is-sustanzi kollha miżjuda bi ħsieb, prodotti sekondarji u impuritajiet mill-materja prima (limitu analitiku ta' detezzjoni).

               N/A
             mhux applikabbli.

            (3)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, it-tikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

            (4)  Sustanza titqies mhux bijoakkumulattiva jekk il-valur BCF ikun < 100 jew il-valur log Kow ikun < 3,0. Jekk il-valur BCF u l-valur log Kow ikunu disponibbli t-tnejn, għandu jintuża l-ogħla valur BCF imkejjel.

            (5)  Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (ĠU L 342, 22.12.2009, p. 59).

            (*2)  Inklużi stabbilizzaturi u sustanzi awżiljari oħrajn fil-preparazzjonijiet

            (*3)  F'konċentrazzjonijiet aktar baxxi minn 0,2 % fil-materja prima sakemm il-konċentrazzjoni totali fil-prodott finali tkun aktar baxxa minn 0,10 %.

            (6)  Disponibbli fis-sit elettroniku tal-IFRA: http://www.ifraorg.org.

            (*4)  EVA — Etilenvinilaċetat, HDPE — polietilen b'densità għolja, PET — poli etilentereftalat, PETG — polietilentereftalat glikol-modifikat, PP — Polipropilen, PS — Polistiren, PVC — Polivinilklorur

            (7)  Disponibbli fuq: http://ec.europa.eu/environment/ecolabel/documents/performance_test.pdf.